**ОБЩИНСКА ИЗБИРАТЕЛНА КОМИСИЯ ВЪРШЕЦ**

**П Р О Т О К О Л**

**№ 10**

Днес, 20.09.2015 г. от 14:00 часа в заседателната зала на Общинска администрация – Вършец, се проведе заседание на Общинска избирателна комисия Вършец.

Присъстваха:

|  |  |
| --- | --- |
| ПРЕДСЕДАТЕЛ | Петя Валентинова Иванова |
| ЗАМ. – ПРЕДСЕДАТЕЛ | Любен Димитров Ставров |
| СЕКРЕТАР | Петър Страхилов Петров |
| ЧЛЕН | Митка Кунова Алексиева |
| ЧЛЕН | Василка Георгиева Дамянова |
| ЧЛЕН | Албена Георгиева Петрова |
| ЧЛЕН | Красимир Найденов Костов |
| ЧЛЕН | Миланка Кръстева Николова |
| ЧЛЕН | Калин Ангелов Найденов |
| ЧЛЕН | Игнат Николов Добрев |
| ЧЛЕН | Милена Велиславова Ангелова |

Заседанието протече при следния

**ДНЕВЕН РЕД**

1. Заличаване регистрация на кметове на кметства в община Вършец за участие в изборите за общински съветници и за кметове на 25 октомври 2015 г. по предложение от политическа партия **БЪЛГАРСКА СОЦИАЛИСТИЧЕСКА ПАРТИЯ.**

Представено е  писмено предложение от  политическа партия **БЪЛГАРСКА СОЦИАЛИСТИЧЕСКА ПАРТИЯ**, с вх. № 67/19.09.2015г. в 13:45 часа на ОИК - Вършец, съдържащо имената, единния граждански номер и постоянния адрес /настоящ адрес/ на двама кандидати **за кмет на кметство в община Вършец**, приети с Решение № 58-МИ от 19.09.2015 г.

При направена служебна справка в служба ГРАО при Общинска администрация Вършец и представените документи за самоличност /лични карти/, се установи, че лицето:

**СПАС ГОШОВ** **ЗАРЧЕВ**, кандидат за кмет на кметство Долно Озирово, не отговаря на изискването на чл. 397, ал. 1, във връзка с параграф 1, т. 5 от допълнителните разпоредби от ИК. Постоянният и настоящият адрес на кандидата за кмет на кметство Долно Озирово не са в съответното кметство.

**ИВАН НАНКОВ СТАМЕНОВ,** кандидат за кмет на кметство Драганица, не отговаря на изискването на чл. 397, ал. 1, във връзка с параграф 1, т. 5 от допълнителните разпоредби от ИК. Постоянният и настоящият адрес на кандидата за кмет на кметство Драганица не са в съответното кметство.

На основание чл. 87, ал. 1, т. 15 от ИК и решение № 1632 – МИ от 31.08.2015 г. на ЦИК, след направена служебна проверка по чл. 414, ал. 2 от ИК, ОИК – Вършец

**РЕШИ :**

* 1. **ЗАЛИЧАВА** регистрациите на кандидат за кмет на кметство на лицата:

**СПАС ГОШОВ ЗАРЧЕВ –** за кмет на кметство Долно Озирово

**ИВАН НАНКОВ СТАМЕНОВ** – за кмет на кметство Драганица

* 1. **АНУЛИРА** издадените във връзка с Решение № 58-МИ Удостоверения № 18/19.09.2015 г. и 19/19.09.2015 г. за кмет на кметство.

**УКАЗВА** на представителя на **ПП БЪЛГАРСКА СОЦИАЛИСТИЧЕСКА ПАРТИЯ,** че в срок до 17:00 ч. на 22.09.2015 г. може да направи предложения за кандидати за кметове на кметства Долно Озирово и Драганица.

Останалата част на Решение № 58/19.09.2015 г. на ОИК Вършец остава непроменена.

Решението подлежи на оспорване в тридневен срок по реда на чл. 88, ал. 1 от ИК пред Централната избирателна комисия София.

Решението бе прието с 11 гласа „за“, „против“ –няма, „въздържали се“ – няма.

След изчерпване на дневния ред заседанието бе закрито в 14:50 ч.

**ПРОТОКОЛЧИК: ПРЕДСЕДАТЕЛ:**

*В. Дамянова П. Иванова*

**СЕКРЕТАР:**

*П. Петров*